|  |
| --- |
|   |

**REPUBLIKA** SLOVENIJA

**Ministrstvo za finance**

FINANČNA uprava Republike Slovenije

Generalni finančni urad

Šmartinska cesta 55, p.p. 631, 1001 Ljubljana T: 01 478 38 00

 F: 01 478 39 00

 E: gfu.fu@gov.si

 www.fu.gov.si

**Zadeva: Nesodelujoče tretje države**

Evropski sistem potrdil o ulovu je bil uveden zaradi izboljšanja sledljivosti vseh proizvodov morskega ribištva, s katerimi se trguje v EU v celotni proizvodni verigi, od ribiške mreže do krožnika. Sistem potrdil o ulovu je podlaga za sodelovanje s tretjimi državami. Do sedaj je 91 držav prijavilo svoje pristojne organe ne podlagi Uredbe Sveta (ES) št. 1005/2008, z dne 29. septembra 2008, o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (v nadaljevanju: uredba št. 1005/2008; UL L 286, 29. 10. 2008).

Komisija v okviru postopka ocenjevanja za tretje države skupaj z Evropsko agencijo za nadzor ribištva v Španiji (EFCA) analizira vzorce potrdil o ulovu iz tretjih držav, da bi ugotovila pomanjkljivosti v njihovem sistemu potrjevanja. Na zahtevo lahko tem tretjim državam zagotovi usposabljanje in krepitev zmogljivosti, s čimer se poskrbi za nenehno izboljševanje njihovih sistemov za potrjevanje potrdil o ulovu. Poleg tega je več tretjih držav uvedlo sodobne informacijske sisteme za navzkrižno preverjanje podatkov, potrebnih za potrjevanje potrdil o ulovu, nekatere pa so uvedle še ukrepe države trga (nacionalni sistemi za potrdila o ulovu), ki jih je priporočila Organizacija za prehrano in kmetijstvo v svojem mednarodnem akcijskem načrtu za preprečevanje nezakonitega, neprijavljenega in nereguliranega ribolova.

Glavni cilj politike EU v boju proti nezakonitemu, neprijavljenemu in nereguliranemu ribolovu je sodelovanje s tretjimi državami, da se spodbudi sprememba ravnanja in okrepi upravljanje ribištva. Dialogi se lahko začnejo po oceni evidence skladnosti tretje države kot države zastave, obalne države, države pristanišča in države trga ter ravni zavezanosti k boju proti nezakonitemu, neprijavljenemu in nereguliranemu ribolovu ob upoštevanju globalne stopnje razvoja države.

Komisija je do zdaj začela dialog s skoraj 50 državami. Proces dialoga je z misijami in srečanji v tretjih državah vzpostavil okvir za krepitev spremljanja, nadzora in sledenja prek izboljšanja spremljanja ribolovnih dejavnosti, vključno z zahtevami v zvezi s sistemom za spremljanje plovil za nacionalne flote in flote za ribištvo v oddaljenih vodah ter z okrepljenimi inšpekcijskimi pregledi in postopki nadzora.

1. **Predhodna opredelitev (rumeni karton) ­– 32. člen uredbe št. 1005/2008**

Kadar z dialogom s tretjo državo ni bilo mogoče odpraviti ugotovljenih pomanjkljivosti, je Komisija tretjo državo obvestila o tveganju, da bo v boju proti nezakonitemu, neprijavljenemu in nereguliranemu ribolovu opredeljena kot nesodelujoče tretja država. To je **postopek predhodne opredelitve v skladu z 32. členom uredbe št. 1005/2008, t. i. rumeni karton**. Na tak način zadevni državi predlaga prilagojene ukrepe, da bi lahko ugotovljene pomanjkljivosti odpravila do določenega roka. S tem postopkom se vzpostavi okvir za sodelovanje, da se izboljša upravljanje ribištva.

1. **Opredelitev (rdeči karton) ­– 33. člen uredbe št. 1005/2008**

Kadar predhodno opredeljena država težav v zvezi z nezakonitim, neprijavljenim in nereguliranim ribolovom ni rešila, v skladu z mednarodnimi obveznostmi, jo je Komisija opredelila kot nesodelujočo državo v boju proti nezakonitemu, neprijavljenemu in nereguliranemu ribolovu. To je **postopek opredelitve v skladu z 33. členom uredbe št. 1005/2008, t. i. rdeči karton**. Svetu pa predlagala, naj zadevno državo uvrsti na seznam nesodelujočih tretjih držav. Zaradi opredelitve in posledične uvrstitve na seznam se uvedejo trgovinski ukrepi, vključno s prepovedjo uvoza ribiških proizvodov iz nesodelujočih tretjih držav v EU in prepovedjo plovilom EU, da opravljajo dejavnost v vodah nesodelujočih držav.

1. **Odprava predhodne opredelitve in brisanje s seznama (zeleni karton) – 34. člen uredbe št. 1005/2008**

Ko so predhodno opredeljene ali opredeljene države uvrščene na seznam nesodelujočih tretjih držav, sprejele konkretne ukrepe za doseganje trajnih izboljšav v boju proti nezakonitim, neprijavljenim in nereguliranim dejavnostim, Komisija odpravi status predhodne opredelitve ali Svetu predlaga izbris države s seznama, odvisno od faze postopka. To je **postopek odprave predhodne opredelitve in brisanje s seznama, t. i. zeleni karton.**

*Preglednica: Opredelitev tretjih držav kot nesodelujoče tretje države*

| **Država** | **Predhodna opredelitev – rumeni karton** | **Prehodna opredelitev umaknjena** | **Opredelitev - rdeči karton** | **Uvrstitev na seznam** | **Brisanje s seznama – zeleni karton** |
| --- | --- | --- | --- | --- | --- |
| Belize | [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=2) | N/U[[1]](#footnote-1) | [November 2013](https://eur-lex.europa.eu/legal-content/SL/TXT/PDF/?uri=CELEX:32013D1127(01)#page=2) | [Marec 2014](https://eur-lex.europa.eu/legal-content/SL/TXT/PDF/?uri=CELEX:32014D0170#page=2) | [December](https://eur-lex.europa.eu/legal-content/SL/TXT/PDF/?uri=CELEX:32014D0914) [2014](https://eur-lex.europa.eu/legal-content/EN/ALL/?uri=CELEX:32014D0914)  |
| Curaçao | [November 2013](https://eur-lex.europa.eu/legal-content/SL/TXT/PDF/?uri=CELEX:32013D1127(02)page=19) | [Februar 2017](https://eur-lex.europa.eu/legal-content/SL/TXT/PDF/?uri=CELEX:52017XC0224(01)) |   |   |   |
| Ekvador  | [Oktober 2019](https://eur-lex.europa.eu/legal-content/SL/TXT/PDF/?uri=CELEX:32019D1105(01)) |   |   |   |   |
| Fidži | [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=12) | [Oktober 2014](https://eur-lex.europa.eu/legal-content/SL/TXT/PDF/?uri=CELEX:52014XC1015(01)) |   |   |   |
| Filipini  | [Junij 2014](https://eur-lex.europa.eu/legal-content/SL/TXT/PDF/?uri=CELEX:32014D0617(02)) | [April 2015](https://eur-lex.europa.eu/legal-content/SL/TXT/PDF/?uri=CELEX:52015XC0429(02)) |   |   |   |
| Ghana  | 1. [November 2013](https://eur-lex.europa.eu/legal-content/SL/TXT/PDF/?uri=CELEX:32013D1127(02)#page=9) 2. [Junij 2021](https://eur-lex.europa.eu/legal-content/SL/TXT/PDF/?uri=CELEX:32021D0607(02)) | [Oktober 2015](https://eur-lex.europa.eu/legal-content/SL/TXT/PDF/?uri=CELEX:52015XC1002(01)) |   |   |   |
| Gvineja  | [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=16) | N/U | [November 2013](https://eur-lex.europa.eu/legal-content/SL/TXT/PDF/?uri=CELEX:32013D1127(01)#page=13) | [Marec 2014](https://eur-lex.europa.eu/legal-content/SL/TXT/PDF/?uri=CELEX:32014D0170#page=3) | [Oktober 2016](https://eur-lex.europa.eu/legal-content/SL/TXT/PDF/?uri=CELEX:32016D1818) |
| Kambodža | [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=8) | N/U | [November 2013](https://eur-lex.europa.eu/legal-content/SL/TXT/PDF/?uri=CELEX:32013D1127(01)#page=8) | [Marec 2014](https://eur-lex.europa.eu/legal-content/SL/TXT/PDF/?uri=CELEX:32014D0170#page=3) |  |
| Kamerun | [Februar 2021](https://eur-lex.europa.eu/legal-content/SL/TXT/PDF/?uri=CELEX:32021D0219(02)) | N/U | [Januar 2023](https://eur-lex.europa.eu/legal-content/SL/TXT/PDF/?uri=CELEX:32023D0097) | [Februar 2023](https://eur-lex.europa.eu/legal-content/SL/TXT/PDF/?uri=CELEX:32023D0405) |  |
| Komori | [Oktober 2015](https://eur-lex.europa.eu/legal-content/SL/TXT/PDF/?uri=CELEX:32015D1002(01)) | N/U | [Maj 2017](https://eur-lex.europa.eu/legal-content/SL/TXT/PDF/?uri=CELEX:32017D0889) | [Julij 2017](https://eur-lex.europa.eu/legal-content/SL/TXT/PDF/?uri=CELEX:32017D1332) |  |
| Kiribati  | [April 2016](https://eur-lex.europa.eu/legal-content/SL/TXT/PDF/?uri=CELEX:32016D0423(01)) | [December 2020](https://eur-lex.europa.eu/legal-content/SL/TXT/PDF/?uri=CELEX:52020XC1208(02)) |   |   |   |
| Koreja  | [November 2013](https://eur-lex.europa.eu/legal-content/SL/TXT/PDF/?uri=CELEX:32013D1127(02)#page=1) | [April 2015](https://eur-lex.europa.eu/legal-content/SL/TXT/PDF/?uri=CELEX:52015XC0429(01)&from=SL) |   |   |   |
| Liberija  | [Maj 2017](https://eur-lex.europa.eu/legal-content/SL/TXT/PDF/?uri=CELEX:32017D0530(01)) |   |   |   |   |
| Panama  | 1. [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=24)2. [December 2019](https://eur-lex.europa.eu/legal-content/SL/TXT/PDF/?uri=CELEX:32020D0115(01)) | [Oktober 2014](https://eur-lex.europa.eu/legal-content/SL/TXT/PDF/?uri=CELEX:32020D0115(01)) |   |   |   |
| Papua Nova Gvineja  | [Junij 2014](https://eur-lex.europa.eu/legal-content/SL/TXT/PDF/?uri=CELEX:32014D0617(01)) | [Oktober 2015](https://eur-lex.europa.eu/legal-content/SL/TXT/PDF/?uri=CELEX:52015XC1002(02)) |   |   |   |
| Senegal  | [Maj 2024](https://eur-lex.europa.eu/legal-content/SL/TXT/PDF/?uri=OJ:C_202403277) |   |   |   |   |
| Sierra Leone  | [April 2016](https://eur-lex.europa.eu/legal-content/SL/TXT/PDF/?uri=CELEX:32016D0423(02)) |   |   |   |   |
| Salomonovi otoki  | [December 2014](https://eur-lex.europa.eu/legal-content/SL/TXT/PDF/?uri=CELEX:32014D1213(01)) | [Februar 2017](https://eur-lex.europa.eu/legal-content/SL/TXT/PDF/?uri=CELEX:52017XC0224(02)) |   |   |   |
| Saint Kitts in Nevis  | [December 2014](https://eur-lex.europa.eu/legal-content/SL/TXT/PDF/?uri=CELEX:32014D1213(02)) |   |   |   |   |
| Saint Vincent in Grenadine  | [December 2014](https://eur-lex.europa.eu/legal-content/SL/TXT/PDF/?uri=CELEX:32014D1217(02)) | N/U | [Maj 2017](https://eur-lex.europa.eu/legal-content/SL/TXT/PDF/?uri=CELEX:32017D0918) | [Julij 2017](https://eur-lex.europa.eu/legal-content/SL/TXT/PDF/?uri=CELEX:32017D1333) |   |
| Šrilanka | [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=31) | N/U | [Oktober 2014](https://eur-lex.europa.eu/legal-content/SL/TXT/PDF/?uri=CELEX:32014D0715) | [Februar 2015](https://eur-lex.europa.eu/legal-content/SL/TXT/PDF/?uri=CELEX:32015D0200) | [Junij 2016](https://eur-lex.europa.eu/legal-content/SL/TXT/PDF/?uri=CELEX:32016D0992) |
| Tajvan  | [Oktober 2015](https://eur-lex.europa.eu/legal-content/SL/TXT/PDF/?uri=CELEX:32015D1002(02)) | [Junij 2019](https://eur-lex.europa.eu/legal-content/SL/TXT/PDF/?uri=CELEX:52019XC0702(01)) |   |   |   |
| Tajska  | [April 2015](https://eur-lex.europa.eu/legal-content/SL/TXT/PDF/?uri=CELEX:32015D0429(02)) | [Januar 2019](https://eur-lex.europa.eu/legal-content/SL/TXT/PDF/?uri=CELEX:52019XC0109(01)) |   |   |   |
| Togo  | [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=37) | [Oktober 2014](https://eur-lex.europa.eu/legal-content/SL/TXT/PDF/?uri=CELEX:52014XC1015(01)) |   |   |   |
| Trinidad in Tobago  | [April 2016](https://eur-lex.europa.eu/legal-content/SL/TXT/PDF/?uri=CELEX:32016D0423(03)) | N/U | [September 2023](https://eur-lex.europa.eu/legal-content/SL/TXT/PDF/?uri=CELEX:32023D2051) | [November](https://eur-lex.europa.eu/legal-content/SL/TXT/PDF/?uri=OJ:L_202302517) [2023](https://eur-lex.europa.eu/legal-content/EN/TXT/?uri=OJ:L_202302517)  |   |
| Tuvalu  | [December 2014](https://eur-lex.europa.eu/legal-content/SL/TXT/PDF/?uri=CELEX:32014D1213(03)) | [Julij 2018](https://eur-lex.europa.eu/legal-content/SL/TXT/PDF/?uri=CELEX:52018XC0719(02)) |   |   |   |
| Vanuatu  | [November 2012](https://eur-lex.europa.eu/legal-content/SL/TXT/PDF/?uri=CELEX:32012D1117(02)#page=41) | [Oktober 2014](https://eur-lex.europa.eu/legal-content/SL/TXT/PDF/?uri=CELEX:52014XC1015(01)) |   |   |   |
| Vietnam  | [Oktober 2017](https://eur-lex.europa.eu/legal-content/SL/TXT/PDF/?uri=CELEX:32017D1027(01)) |   |   |   |   |

1. Se ne uporablja [↑](#footnote-ref-1)